ai4bharat/Pralekha huggingface dataset:
শিল্পওবাণিজ্যমন্ত্রক
রপ্তানিকারীদের সহায়তায় এবং তাঁদের সমস্যা সমাধানে সরকার দিবারাত্রি ২৪ ঘণ্টা হেল্পলাইন চালু করবে : পীযূষ গোয়েল
নয়াদিল্লি, ২০ সেপ্টেম্বর, ২০২১
রপ্তানিকারীদের সহায়তায় ও তাঁদের সমস্যা সমাধানে সরকার একটি প্রাতিষ্ঠানিক ব্যবস্থা হিসাবে দিবারাত্রি ২৪ ঘণ্টাব্যাপী হেল্পলাইন চালু করতে চলেছে বলে কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল জানিয়েছেন। দেশব্যাপী অমৃত মহোৎসব সপ্তাহ উদযাপনের সূচনা করে শ্রী গোয়েল একথা জানান। তিনি আরও বলেন, আমাদের উদ্দেশ্যই হ’ল গুণমানসম্পন্ন, উৎপাদনশীলতা, মেধা ও উদ্ভাবনের প্রতীক হিসাবে ব্র্যান্ড ইন্ডিয়া গড়ে তোলা।
উল্লেখ করা যেতে পারে, বাণিজ্য ও শিল্প মন্ত্রক আজাদি কা অমৃত মহোৎসবের অঙ্গ হিসাবে ভারতের স্বাধীনতার ৭৫তম বার্ষিকী উদযাপন উপলক্ষে আজ থেকে সারা দেশে ৭ দিনব্যাপী এক বিশেষ অভিযানের সূচনা করেছে। শ্রী গোয়েল জানান, শিল্প ক্ষেত্রে অগ্রগতি, রপ্তানি, আইন-শৃঙ্খলা, সহজে ব্যবসা-বাণিজ্য প্রভৃতি ক্ষেত্রে উত্তর প্রদেশ লক্ষ্যণীয় অগ্রগতি করেছে। এই রাজ্যে এখন ব্যবসা-বাণিজ্য অনেক সহজ ও নিরাপদ হয়ে উঠেছে। তিনি আরও জানান, আগামী ২৫ বছর এবং বিশ্বের অগ্রণী দেশ হিসাবে গড়ে তোলার জন্য যৌথভাবে একটি পরিকল্পনা প্রণয়ন করতে হবে।
শ্রী গোয়েল বলেন, সামাজিক ক্ষেত্রে সংস্কার উন্নয়নের পথ পাল্টে দিয়েছে। একই সঙ্গে, স্বাস্থ্য পরিষেবার সম্প্রসারণ, বাড়ি বাড়ি শৌচালয়, সামগ্রিক উন্নয়নের পথে বড় সাফল্য এনে দিয়েছে। কোটি কোটি দেশবাসীর জীবনে পরিবর্তন আনতে বিদ্যুৎ সংযোগ, রান্নার গ্যাস বড় ভূমিকা নিয়েছে এবং সাধারণ মানুষের জীবনে বড় প্রভাব ফেলেছে। আজাদি কা অমৃত মহোৎসব উদযাপনে প্রধানমন্ত্রীর ডাকে সাড়া দিয়ে মন্ত্রক সারা দেশে স্বাধীনতা সংগ্রামী ও স্বাধীনতা আন্দোলনের প্রতি প্রকৃত সম্মান ও শ্রদ্ধা জানাতে বিভিন্ন পদক্ষেপ গ্রহণ করেছে। শ্রী গোয়েল বলেন, আজাদি কা অমৃত মহোৎসব উদযাপনের অঙ্গ হিসাবে যে ‘বাণিজ্য শপথ’ অভিযান শুরু হয়েছে, তা গণআন্দোলন ও সাধারণ মানুষের সক্রিয় অংশগ্রহণের মানসিকতাকেই প্রতিফলিত করে।
শ্রী গোয়েল আরও জানান, ৭৫ বছর আগে স্বরাজের লক্ষ্যে আমরা অগ্রসর হয়েছিলাম। এখন আমাদের মিশন মোড-ভিত্তিতে ‘আত্মনির্ভর ভারত’ গঠনের লক্ষ্যে একযোগে কাজ করতে হবে। মোদী সরকার এই অভিযানে সবরকম সহায়তা করবে বলে শ্রী গোয়েল জানান। বাণিজ্য ও শিল্প মন্ত্রী আরও জানান, অগ্রগতি ও কর্মসংস্থানের লক্ষ্যে কেন্দ্রীয় সরকার একগুচ্ছ পদক্ষেপ গ্রহণ করেছে। এর মধ্যে রয়েছে – কর্পোরেট কর হার হ্রাস, প্রত্যক্ষ বিদেশি বিনিয়োগে উদারীকরণ, একক জানালা অনুমোদন ব্যবস্থা প্রভৃতি।
কোভিড-১৯ চ্যালেঞ্জ সত্ত্বেও প্রধানমন্ত্রী শ্রী মোদীর নির্ণায়ক ও সাহসী নেতৃত্বের ফলে দেশীয় অর্থনীতি পুনরুজ্জীবিত হচ্ছে এবং রপ্তানি ক্রমশ বাড়ছে বলে শ্রী গোয়েল জানান। এক পরিসংখ্যান দিয়ে মন্ত্রী জানান, ২০১৯-২০-তে প্রত্যক্ষ বিদেশি বিনিয়োগের পরিমাণ এবার ১০ শতাংশ বেড়ে ৮১.৭২ বিলিয়ন মার্কিন ডলার হয়েছে। একইভাবে, রপ্তানি বাণিজ্যের পরিমাণ ২০২১-২২ এর প্রথম ত্রৈমাসিকে দাঁড়িয়েছে ৯৫ বিলিয়ন মার্কিন ডলার।
CG/BD/SB
(Visitor Counter : 126
আবাসনএবংশহরাঞ্চলেরদারিদ্র্যদূরীকরণমন্ত্রক
শ্রী হরদীপ সিং পুরী দিল্লি মেট্রোয় পিঙ্ক লাইনে চালকবিহীন ট্রেন চলাচলের ব্যবস্থাপনার উদ্বোধন করেছেন
নতুন দিল্লি, ২৫ নভেম্বর, ২০২১
কেন্দ্রীয় আবাসন ও নগর বিষয়ক মন্ত্রী শ্রী হরদীপ সিং পুরী এবং জাতীয় রাজধানী অঞ্চল দিল্লি সরকারের পরিবহণ মন্ত্রী শ্রী কৈলাশ গেহলট আজ দিল্লি মেট্রোর পিঙ্ক লাইনে চালকবিহীন ট্রেন চলাচল ব্যবস্থাপনা -এর উদ্বোধন করেছেন। অনুষ্ঠানের ভাষণে শ্রী পুরী জানান, বিশ্বের বৃহত্তম চালকবিহীন মেট্রো যোগাযোগ ব্যবস্থাপনার ক্ষেত্রে দিল্লি মেট্রো এক ঐতিহাসিক ঘটনার স্বাক্ষী হতে চলেছে। উল্লেখ্য, ২০২০ সালের ডিসেম্বরে প্রধানমন্ত্রী শ্রী নরেন্দ্র মোদী দিল্লি মোট্রোয় প্রথম চালকবিহীন ট্রেন চলাচল ব্যবস্থাপনার সূচনা করেছিলেন। তখন ম্যাজেন্টা লাইনে এই চালকবিহীন ট্রেন চলাচল শুরু হয়। এর ১১ মাসের মধ্যে পিঙ্ক লাইনে ৫৯ কিলোমিটার দীর্ঘ রেল পথে এই চালকবিহীন ট্রেন চলাচল শুরু হতে চলেছে। দিল্লি মেট্রোর কর্মী এবং জাতীয় রাজধানী অঞ্চলের সাধারণ মানুষকে অভিনন্দন জানিয়েছে কেন্দ্রীয় মন্ত্রী বলেন, সাশ্রয়ী মূল্যে অন্তর্ভুক্তিমূলক পদক্ষেপের সাহায্যে এবং সুস্থায়ী গণ পরিবহণের দিকে এগিয়ে যাওয়ার ক্ষেত্রে এ এক উল্লেখযোগ্য পদক্ষেপ। তিনি দেশের প্রযুক্তিগত দক্ষতা বিকাশের প্রসঙ্গ তুলে ধরেন। কেন্দ্রীয় মন্ত্রী বলেন, এর ফলে জাতীয় রাজধানী অঞ্চলে আর্থ-সামাজিক ক্ষেত্রে পরিবর্তন আসবে এবং যাত্রীদের দৈনন্দিন শহুরে অভিজ্ঞতায় এক অমূল্য সম্পদ হয়ে যাকবে।
শ্রী পুরী জানান, এখন দিল্লি মোট্রোয় মোট ৯৬.৭ কিলোমিটার দীর্ঘ রেলপথে চালকবিহীন মেট্রো চলাচল করবে। এর ফলে, দিল্লি মোট্রো এখন চালকবিহীন মেট্রো পরিচালনার ক্ষেত্রে বিশ্বের চতুর্থ বৃহত্তম নেটওয়ার্কে পরিণত হয়েছে। নাগরিকদের জীবনযাত্রার মানোন্নয়নে কেন্দ্রীয় সরকার প্রতিশ্রুতিবদ্ধ বলেও উল্লেখ করেন শ্রী পুরী। কেন্দ্রীয় মন্ত্রী বলেন, প্রাক কোভিড পর্বে দিল্লি মেট্রোতে প্রতিদিন সর্বোচ্চ ৬৫ লক্ষ যাত্রী যাতায়াত করতেন। এবার শীঘ্রই এই সংখ্যা ছাড়িয়ে যাবে বলে উল্লেখ করেন তিনি। মেট্রোতে যাত্রী চলাচল বৃদ্ধি পেলে রাস্তায় যানবাহনের চাপ কমবে এবং দূষণের মাত্রা কমার পাশাপাশি যানজটের সমস্যা দূর হবে বলে জানান তিনি। অনুষ্ঠানে আবাসন ও নগর বিষয়ক মন্ত্রকের সচিব শ্রী দুর্গাশঙ্কর মিশ্র, দিল্লি মেট্রো রেল কর্পোরেশনের কার্যনির্বাহী অধিকর্তা ডঃ মাঙ্গু সিং এবং অন্যান্য শীর্ষ আধিকারিকরা উপস্থিত ছিলেন।
CG/SS/SKD/
(Visitor Counter : 149
জলশক্তি মন্ত্রক
“জল সরবরাহ ব্যবস্থাপনার পরিমাপ ও নিরীক্ষণ” উন্নয়নের জন্য গ্র্যান্ড চ্যালেঞ্জে জমা পরা আবেদন পত্রগুলির মূল্যায়ণ পর্ব চলছে
নয়াদিল্লী, ৫ নভেম্বর, ২০২০
জল জীবন মিশন এর লক্ষ্যই হল ২০২৪ সালের মধ্যে গ্রামীণ পরিবারে নলবাহিত জল সংযোগের ব্যবস্থা করা। এই জল সংযোগ পৌঁছে দেওয়ার মূল উদ্দেশ্যই হল পর্যাপ্ত পরিমাণে নিয়মিত এবং দীর্ঘমেয়াদ ভিত্তিক নির্ধারিত মানের জল সরবরাহ। এই কর্মসূচি পর্যবেক্ষণে এবং পরিষেবার মান সুনিশ্চিত করতে আধুনিক প্রযু্ক্তির ব্যবহার প্রয়োজন। জল সরবরাহ পরিকাঠামোর ডিজিটাইজেশনের সাহায্যে বর্তমান সমস্যাগুলির সমাধান করার পাশাপাশি ভবিষ্যতের প্রতিবন্ধকতাগুলি দূর করার সম্ভাবনা রয়েছে।
জল ব্যবস্থাপনায় প্রযুক্তি ক্ষেত্রকে কাজে লাগাতে জলশক্তি মন্ত্রকের অন্তর্গত পানীয় জল ও স্যানিটাইজেশন দপ্তরের আওতাধীন জাতীয় জল জীবন মিশন বৈদ্যুতিন ও তথ্যপ্রযুক্তি মন্ত্রকের সহযোগিতায় তথ্য ও যোগাযোগ প্রযুক্তি ভিত্তিক একটি গ্র্যান্ড চ্যালেঞ্জ প্রতিযোগিতার কথা ঘোষণা করেছে। মূলত “জল সরবরাহ ব্যবস্থাপনা পরিমাপ ও নিরীক্ষণ” উন্নয়নের জন্য এই প্রতিযোগিতার আয়োজন করা হয়েছে। ব্যাঙ্গালোরের সি-ড্যাক এই প্রতিযোগিতায় প্রযুক্তিগতভাবে সহায়তা প্রদান করছে।
ইতিমধ্যেই ২১৮ জন প্রতিযোগী এই প্রতিযোগিতায় অংশ নিয়েছে এবং তাদের আবেদনপত্র জমা পরেছে। এরমধ্যে ভারতীয় প্রযুক্তিগত প্রতিষ্ঠিত স্টার্ট আপ সংস্থাও যেমন রয়েছে তেমনি লিমিটেড লাইবিলিটি পার্টনারশিপ কোম্পানীও রয়েছে। ব্যক্তিগতভাবে অনেকেই এই প্রতিযোগিতায় আবেদন জমা দিয়েছেন। জমা পরা ২১৮টি আবেদন পত্রের মধ্যে ৪৬টি ব্যক্তিগত আবেদনপত্র জমা রয়েছে। এছাড়াও ৩৩টি কোম্পানী, ৭৬টি ভারতীয় প্রযুক্তিগত স্টার্ট আপ সংস্থা, ১৫টি লিমিটেড লাইবিলিটি পার্টনারশিপ কোম্পানী এবং ৪৩টি এমএসএমই সংস্থা রয়েছে। জমা পরা আবেদনপত্রগুলির এখন মূল্যায়ণ পর্ব চলছে। এই প্রতিযোগিতায় বিজয়ীদের ৫০ লক্ষ এবং দুজন রানার্স-আপকে ২০ লক্ষ টাকা করে আর্থিক নগদ পুরস্কার দেওয়া হবে।
গ্রামীণ অঞ্চলে জল সরবরাহে পরিষেবা ব্যবস্থাপনার পরিমাপ ও নিরীক্ষণের জন্য একটি সুস্থায়ী ইকো-সিস্টেম প্রয়োজন। এক্ষেত্রে এই গ্র্যান্ড চ্যালেঞ্জ সেই সুযোগ তৈরি করবে। প্রতিটি গ্রামীণ পরিবারে গৃহস্থের ঘরে নলবাহিত পানীয় জল সরবরাহ পৌঁছে দেওয়ার লক্ষ্যে জল জীবন মিশনের আওতায় এই প্রতিযোগিতা বিশেষভাবে সাহায্য করবে বলে মনে করা হচ্ছে।
CG/SS/NS
(Visitor Counter : 122
স্বাস্থ্যওপরিবারকল্যাণমন্ত্রক
সংক্রামন ব্যধি প্রতিরোধ
নয়াদিল্লি, ২৬ জুলাই, ২০১৯
যেকোন সংক্রামক ব্যধি নিয়ন্ত্রণ করার ক্ষেত্রে তার প্রতিরোধ অত্যন্ত গুরুত্বপূর্ণ পদক্ষেপ।
কুষ্ঠ : কুষ্ঠ রোগ প্রতিরোধ কর্মসূচিতে এর দ্রুত সনাক্তকরণের মাধ্যমে সংক্রমণ রোধ করায় গুরুত্ব দেওয়া হয়। এরফলে দ্বিতীয় পর্যায়ে প্রতিবন্ধকতা ঠেকানো সম্ভব। এর পাশাপাশি প্রতিবন্ধকতা প্রতিরোধ এবং স্বাস্হ্যজনিত পুর্নবাসন  কর্মসূচির আওতায় মাইক্রো সেলুলার রাবারের জুতো, সাহায্যকারী বিভিন্ন যন্ত্র এবং জেলা হাসপাতাল ও মেডিকেল কলেজ/কুষ্ঠরোগ চিকিৎসাকেন্দ্রগুলিতে শল্য চিকিৎসার মাধ্যমে শরীরের বাদ পড়া অংশ আবার তৈরি করার উদ্যোগ নেওয়া হয়।
যক্ষ্মা রোগ : যক্ষ্মা এবং অন্যান্য বায়ু বাহিত সংক্রমন প্রতিরোধে সরকার বেশ কিছু নির্দেশিকা জারি করেছে। যারফলে এই সমস্ত অসুখ সংক্রমনের আশঙ্কা কমে যায়। সংশোধিত জাতীয় যক্ষ্মা নিয়ন্ত্রণ কর্মসূচির আওতায় এইচআইভি আক্রান্ত মানুষদের জন্য এবং যে বাড়িতে যক্ষ্মা রোগী আছেন, সেই বাড়ির ৬ বছরের কম বয়সী বাচ্চাদের যক্ষ্মা প্রতিরোধী থেরাপি ব্যবস্হা করা হয়।
ভাইরাল হেপাটাইটিস : ভারতবর্ষে ২০৩০ সালের মধ্যে ভাইরাল হেপাটাইটিস নির্মূল করার লক্ষ্যে স্বাস্হ্য মন্ত্রক স্হিতিশীল বিকাশের জন্য সুসংহত ব্যবস্হাপনা চালু করেছে।
ভেক্টর বাহিত রোগ : ভেক্টর বাহিত রোগ প্রতিরোধের জন্য ভেক্টরের ঘনত্ব হ্রাস এবং দ্রুত রোগের সনাক্তকরণের ওপর গুরুত্ব দেওয়া হচ্ছে।
মানুষের মধ্যে সচেতনতা বাড়াতে, স্বাস্হ্যকর পরিবেশ এবং ভালো খাবারের অভ্যেস তৈরি করতে বিভিন্ন জনসচেতনতা কর্মসূচি হাতে নেওয়া হয়। রাজ্যস্তরের এই কর্মসূচি পালন করার জন্য কেন্দ্রের থেকে অর্থ সাহায্য পাওয়া যায়।
লোকসভায় আজ স্বাস্হ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে এক লিখিত প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 2534
স্বরাষ্ট্র মন্ত্রক
প্রধানমন্ত্রীর নির্দেশ মেনে রাজ্য বিপর্যয় মোকাবিলা তহবিলের আওতায় সব রাজ্যের জন্য ১১,০৯২ কোটি টাকা মঞ্জুর করলস্বরাষ্ট্র মন্ত্রক
নয়াদিল্লি, ০৩ এপ্রিল, ২০২০
প্রধানমন্ত্রী শ্রী নরেন্দ্র মোদী গতকাল মুখ্যমন্ত্রীদের সঙ্গে ভিডিও কনফা্রেন্সের সময় যে আশ্বাস দিয়েছিলেন তারই পরিপ্রেক্ষিতে কেন্দ্রীয়স্বরাষ্ট্র মন্ত্রী শ্রী অমিত শাহ রাজ্য বিপর্যয় মোকাবিলা তহবিলের আওতায় সব রাজ্যের জন্য ১১,০৯২ কোটি টাকা মঞ্জুর করেছেন।
রাজ্য সরকারগুলির হাতে যাতে পর্যাপ্ত পরিমানে অর্থ থাকে তা নিশ্চিত করতেই ২০২০-২১ সালের জন্য বরাদ্দকৃত অর্থের প্রথম কিস্তির এগারো হাজার বিরানব্বই কোটি টাকা মঞ্জুর করা হল।
কোভিড-১৯ এর প্রতিরোধ ও প্রশমনের জন্য রাজ্য সরকার গুলির হাতে যাতে অতিরিক্ত অর্থ থাকে এবং যাতে প্রয়োজনীয় উদ্যোগ নিতে পারে তার লক্ষে কেন্দ্রীয় সরকার গত ১৪ মার্চ রাজ্য বিপর্যয় মোকাবিলা তহবিল  থেকে বিশেষ অর্থ বরাদ্দ করেছিল। এই তহবিলের অর্থ কোয়ারিন্টিন সুবিধা তৈরি, নমুনা সংগ্রহ ও স্ক্রিনিং, অতিরিক্ত পরিক্ষাগার তৈরি, প্রয়োজনীয় জিনিসপত্র কেনা, স্বাস্থ্য কর্মী, পুর কর্মচারী, পুলিশ ও দমকলের কর্মীদের ব্যক্তিগত সুরক্ষা উপকরণ কেনা; সরকারি হাসপাতালের জন্য থার্মাল স্ক্যানার, ভেন্টিলেটার, বায়ু পরিষ্কার করার যন্ত্র ও অন্যান্য প্রয়োজনীয় সামগ্রী কেনার জন্য দেওয়া হয়েছিল।
লকডাউনের ফলে আটকে পরা পরিযায়ী শ্রমিক এবং গৃহহীন মানুষেরা যাতে খাদ্য ও আশ্রয় পায় সে ব্যাপারে কেন্দ্রীয় সরকার সংবেদনশীল। এই কারনে ২৮ মার্চ এক নির্দেশিকায় এস ডি আর এফ এর অর্থ ওই খাতেও রাজ্য সরকারগুলিকে খরচের অনুমতি দেওয়া হয়।
বিশ্ব জুড়ে চলা এক অভূতপূর্ব সংকটকালে জাকে বিশ্ব স্বাস্থ্য সংস্থা অতিমারি হিসাবে ঘসনা করেছে সেই সময় প্রধানমন্ত্রীর নেতৃত্বে কেন্দ্রীয় সরকার সময়মত সব সাহায্য রাজ্য সরকারগুলির কাছে পৌঁছে দিচ্ছে।
CG/SDG
(
প্রধানমন্ত্রীরদপ্তর
রেকর্ড সংখ্যক টিকাকরণে প্রধানমন্ত্রীর সন্তোষ প্রকাশ
নতুনদিল্লি, ২১শে জুন, ২০২১
প্রধানমন্ত্রী শ্রী নরেন্দ্র মোদী আজ রেকর্ড সংখ্যক টিকাকরণে সন্তোষ প্রকাশ করেছেন এবং সামনের সারিতে থাকা করোনা যোদ্ধাদের কঠোর পরিশ্রমের জন্য প্রশংসা করেছেন।
এক ট্যুইট বার্তায় প্রধানমন্ত্রী বলেছেন, “আজ রেকর্ড সংখ্যক টিকাকরণ অত্যন্ত আনন্দের খবর। কোভিড-১৯-এর বিরূদ্ধে লড়াইএ টিকা আমাদের জন্য সবথেকে শক্তিশালী অস্ত্র। যারা টিকা পেয়েছেন, তাঁদের অভিনন্দন জানাই আর সামনের সারিতে থাকা করোনা যোদ্ধারা কঠোর পরিশ্রমের জন্য প্রশংসার দাবীদার। তাঁরা বিপুল সংখ্যক মানুষের টিকা পাওয়ার বিষয়টিকে নিশ্চিত করেছেন।
ভারত দারুণ কাজ করেছে !”
CG/CB/
(
তথ্যওসম্প্রচারমন্ত্রক
ভারতের বনাঞ্চল বিগত পাঁচ বছরে ১ শতাংশ বেড়েছে, জনগণের সক্রিয় অংশগ্রহণের মাধ্যমে আগামী পাঁচ বছরে একই অগ্রগতি সম্ভব : শ্রী প্রকাশ জাভড়েকর
নয়াদিল্লি, ৬ জুন, ২০১৯
কেন্দ্রীয় তথ্য ও সম্প্রচার তথা পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর বলেছেন, ভারতে বনাঞ্চলের পরিমাণ বিগত পাঁচ বছরে ১ শতাংশ বেড়েছে। জনগণের সক্রিয় অংশগ্রহণের মাধ্যমে আগামী পাঁচ বছরে একই অগ্রগতি সম্ভব। তিনি বলেন, আমাদের জীবৎকালে যে পরিমাণ অক্সিজেনের প্রয়োজন হয়, তা মেটাতে কমপক্ষে ১০টি গাছ লাগানো প্রয়োজন। পরিবেশের সুরক্ষায় চারা গাছ রোপন ও তার পরিচর্যা এক গুরুত্বপূর্ণ পদক্ষেপ।
বিশ্ব পরিবেশ দিবস উদযাপন উপলক্ষে মুম্বাইয়ের ফিল্ম ডিভিশনের ঐতিহাসিক ‘গুলশন মহল’ ভবন চত্বরে তিনটি চারা গাছ রোপনের পর সাংবাদিকদের মুখোমুখী হয়ে শ্রী জাভড়েকর পরিবেশের সুরক্ষায় চারা গাছ রোপনের গুরুত্বের কথা পুনরায় ব্যক্ত করেন। এই উপলক্ষে অনুপম খের, জ্যাকি শ্রফ, শ্যাম বেনেগাল, কিরণ শান্তারাম, বর্ষা উসগাওঁকর সহ অন্যান্য চলচ্চিত্র ব্যক্তিত্বরা উপস্থিত ছিলেন। এই উদ্যোগে সামিল হওয়ার জন্য শ্রী জাভড়েকর চলচ্চিত্র ব্যক্তিত্বদের প্রতি আন্তরিক কৃতজ্ঞতা প্রকাশ করেন।
উল্লেখ করা যেতে পারে, বিশ্ব পরিবেশ দিবস উদযাপনের দিন শ্রী জাভড়েকর #SelfieWithSapling বা চারা গাছের সঙ্গে নিজস্বী তুলে সোশ্যাল মিডিয়ায় আপলোড করার আহ্বান জানিয়ে কর্মসূচির সূচনা করেন। নতুন দিল্লিতে পরিবেশ মন্ত্রক ভবন চত্বরে শ্রী জাভড়েকর বেশ কয়েকটি চারা গাছও রোপন করেন। এই অনুষ্ঠানে পরিবেশ প্রতিমন্ত্রী শ্রী বাবুল সুপ্রিয়, বিশিষ্ট ক্রিকেটার শ্রী কপিল দেব, চলচ্চিত্র অভিনেতা শ্রী জ্যাকি শ্রফ ও রনদীপ হুডা এবং বিশিষ্ট গায়িকা শ্রীমতী মালিনী অবস্থি উপস্থিত ছিলেন।
প্রধানমন্ত্রী শ্রী নরেন্দ্র মোদীর নেতৃত্বে দ্বিতীয়বার সরকার গঠনের পর ক্যাবিনেট মন্ত্রী হিসেবে শ্রী জাভড়েকরের এটিই প্রথম মুম্বাই সফর। সফরকালে তিনি ফিল্ম ডিভিশনের ভারতীয় চলচ্চিত্র সংক্রান্ত জাতীয় সংগ্রহালয় ঘুরে দেখেন। উল্লেখ করা যেতে পারে, গত ১৯ জানুয়ারি প্রধানমন্ত্রী এই সংগ্রহালয় উদ্বোধন করেছিলেন। এরপর শ্রী জাভড়েকর প্রায় ১০০ জন চলচ্চিত্র ব্যক্তিত্বের সঙ্গে আলাপচারিতায় মিলিত হন। এঁদের মধ্যে ছিলেন শ্যাম বেনেগাল, সুভাষ ঘাই, রমেশ সিপ্পি, কেতন মেহতা, জব্বর প্যাটেল, কিরণ শান্তারাম, শিল্পা শেট্টি, সতীশ কৌশিক, সিদ্ধার্থ রায় কাপুর, দিব্যা দত্ত, পুনম ধিলোঁ, সাজিদ নাদিয়াডওয়ালা প্রমুখ।এছাড়াও, ঐ আলাপচারিতায় তথ্য ও সম্প্রচার সচিবশ্রী অমিত খারে, মন্ত্রকের পশ্চিমাঞ্চলীয় মহানির্দেশক শ্রী আর এন মিশ্র, ফিল্ম ডিভিশনের যুগ্ম সচিব শ্রী অশোক কুমার আর পারমার প্রমুখ উপস্থিত ছিলেন।
SSS/BD/DM
(Visitor Counter : 255
রাষ্ট্রপতিরসচিবালয়
১৬ অগাস্ট থেকে জনগণের জন্য খুলে দেওয়া হবে অমৃত উদ্যান
৫ সেপ্টেম্বর শিক্ষকদের জন্য প্রবেশ সংরক্ষিত থাকবে
নয়াদিল্লি, ০৩ অগাস্ট, ২০২৩
উদ্যান উৎসব ২ – এর আওতায় অমৃত উদ্যান ১৬ অগাস্ট, ২০২৩ তারিখ থেকে  জনগণের জন্য খুলে দেওয়া হবে। সাধারণ মানুষ এক মাস এই উদ্যানে প্রবেশ করতে পারবেন। শিক্ষক দিবস উপলক্ষে ৫ সেপ্টেম্বর অমৃত উদ্যানে প্রবেশ করতে পারবেন কেবলমাত্র শিক্ষকরাই।
উদ্যান উৎসব ২ – এর লক্ষ্য দর্শনার্থীদের সামনে গ্রীষ্মকালীন ফুলের বাহার তুলে ধরা। দর্শনার্থীরা সকাল ১০টা থেকে বিকেল ৫টা পর্যন্ত এই বাগান ঘুরে দেখতে পারবেন । নর্থ এভিনিউ – এর কাছে রাষ্ট্রপতি ভবনের ৩৫ নম্বর গেট দিয়ে প্রবেশ করতে হবে। ৭ অগাস্ট, ২০২৩ তারিখ থেকে রাষ্ট্রপতি ভবনের ওয়েবসাইট https://visit.rashtrapatibhavan.gov.in থেকে অনলাইনে টিকিট বুক করা যাবে। এছাড়াও, ৩৫ নম্বর গেটের কাছে কিয়স্ক থেকে দর্শনার্থীরা নিজেরাই তাঁদের টিকিট সংগ্রহ করতে পারবেন। অমৃত উদ্যানে বিনামূল্যে প্রবেশ করা যাবে।
অমৃত উদ্যান, উদ্যান উৎসব ১ – এর সময় ২৯ জানুয়ারি থেকে ৩১ মার্চ পর্যন্ত সাধারণ মানুষের জন্য উন্মুক্ত ছিল। এই সময় প্রায় ১০ লক্ষ মানুষ এই উদ্যান ঘুরে দেখেন।
অমৃত উদ্যানের পাশাপাশি দর্শনার্থীরা অনলাইনে নির্দিষ্ট সময় স্থির করে রাষ্ট্রপতি ভবনের সংগ্রহশালাও ঘুরে দেখতে পারবেন। https://visit.rashtrapatibhavan.gov.in – এই ওয়েবসাইট থেকে সংগ্রহশালার টিকিট পাওয়া যাবে। সরকারি বিদ্যালয়গুলির ছাত্রছাত্রী উদ্যান উৎসব ২ চলাকালীন বিনামূল্যে এই সংগ্রহশালা ঘুরে দেখতে পারবে।
CG/PM/SB
(Visitor Counter : 46
প্রধানমন্ত্রীরদপ্তর
আচার্য শ্রী পুরুষোত্তমপ্রিয়দাসজী স্বামীশ্রী মহারাজের প্রয়াণে প্রধানমন্ত্রীর শোক প্রকাশ
নয়াদিল্লি, ১৬ জুলাই, ২০২০
আচার্য শ্রী পুরুষোত্তমপ্রিয়দাসজী স্বামীশ্রী মহারাজের প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “সমাজের প্রতি তাঁর মহান সেবার জন্য আচার্য শ্রী পুরুষোত্তমপ্রিয়দাসজী স্বামীশ্রী মহারাজ আমাদের কাছে সর্বদাই স্মরণীয় হয়ে থাকবেন। মানবজীবনের দুঃখ-কষ্ট দূর করতে এবং করুণার বার্তা ছড়িয়ে দিতে তিনি কঠোর পরিশ্রম করেছিলেন। কেবল ভারতেই নয়, বরং সমগ্র বিশ্বেই তিনি অগণিত মানুষের মনে স্মরণীয় হয়ে থাকবেন।
আচার্যআচার্য শ্রী পুরুষোত্তমপ্রিয়দাসজী স্বামীশ্রী মহারাজ ছিলেন, অগাধ প্রজ্ঞার অধিকারী। সমাজের প্রতি সেবা, শিক্ষা ও মহিলাদের ক্ষমতায়নের ক্ষেত্রে তাঁর অগ্রাধিকার সর্বদাই স্মরণীয় হয়ে থাকবে। তাঁর সঙ্গে একাধিকবার সাক্ষাতের সুযোগ আমি কখনই ভুলবো না। ওম শান্তি”।
(CG/BD/SB
মানবসম্পদবিকাশমন্ত্রক
করোনা সংক্রমণ পরবর্তী পর্যায়ে সব বয়সী পাঠকদের জন্য "করোনা সংক্রান্ত গবেষণামালা” শীর্ষক বইয়ের সিরিজ প্রকাশ করছে কেন্দ্রীয় মানবসম্পদ উন্নয়ন মন্ত্রকের আওতাধীন ন্যাশনাল বুক ট্রাস্ট অফ ইন্ডিয়া
নতুন দিল্লি, ২৯ মার্চ, ২০২০
বিশ্বব্যাপী করোনা সংক্রমণের জেরে আগামী দিনে সাধারণ মানুষের মানসিক, সামাজিক, অর্থনৈতিক এবং সাংস্কৃতিক ক্ষেত্রে এক উল্লেখযোগ্য প্রভাব পড়তে চলেছে। এই দিকে লক্ষ্য রেখে করোনা সংক্রমণ পরবর্তী পর্যায়ে সব বয়সী পাঠকদের জন্য "করোনা সংক্রান্ত গবেষণামালা" শীর্ষক বইয়ের সিরিজ প্রকাশ করেছে কেন্দ্রীয় মানবসম্পদ উন্নয়ন মন্ত্রকের আওতাধীন ন্যাশনাল বুক ট্রাস্ট অফ ইন্ডিয়া। এই বইগুলিতে করোনা গবেষণা সংক্রান্ত বিভিন্ন তথ্য তুলে ধরা হয়েছে।
ন্যাশনাল বুক ট্রাস্টের চেয়ারম্যান অধ্যাপক গোবিন্দ প্রসাদ শর্মা জানিয়েছেন জাতীয় বিপর্যয়ের সময় এই ধরনের বই পাঠকদের নতুন তথ্য যোগাবে ও দিশা দেখাবে। একইসঙ্গে আগামী দিনে গবেষণায় সাহায্য করবে। খুব শীঘ্রই বিভিন্ন ভাষায় এই বই পাওয়া যাবে বলেও তিনি জানিয়েছেন।
ন্যাশনাল বুক ট্রাস্ট এর অধিকর্তা যুবরাজ মালিক জানিয়েছেন সংক্রমণ প্রতিরোধে সাধারণ মানুষ যাতে ঘরে থাকে, তার জন্য সংস্থার পক্ষ থেকে নির্ধারিত কিছু বই পিডিএফ ফরম্যাটে অনলাইনে আপলোড করা হয়েছে। এতে বহু মানুষের সাড়া মিলেছে। "করোনা মহামারীর সামাজিক ও মানসিক প্রভাব এবং এর থেক মুক্তির উপায়” শীর্ষক আরো একটি বই লেখার জন্য অভিজ্ঞ মনস্তাত্ত্বিকদের নিয়ে একটি দল গঠন করা হয়েছে। খুব শীঘ্রই এই বইটি প্রকাশের পাশাপাশি এবং অনলাইনেও পাওয়া যাবে বলে তিনি জানিয়েছেন।
(CG/SS
পরিবেশওঅরণ্যমন্ত্রক
জলবায়ু পরিবর্তনে বেসরকারি ক্ষেত্রের অঙ্গীকার এক ঐতিহাসিক পদক্ষেপ : শ্রী প্রকাশ জাভড়েকর
নয়াদিল্লি, ০৫ নভেম্বর, ২০২০
কেন্দ্রীয় পরিবেশ, বন ও জলবায়ু পরিবর্তন বিষয়ক মন্ত্রী শ্রী প্রকাশ জাভড়েকর বলেছেন, প্যারিস চুক্তি অনুযায়ী ভারত তার অঙ্গীকার পূরণ করছে এবং জাতীয় স্তরে পরিবেশ সুরক্ষার প্রতিশ্রুতি পালনের জন্য কাজ করে চলেছে। শ্রী জাভড়েকর আরও বলেন, ভারত কতিপয় দেশের মধ্যে একটি, যেখানে পরিবেশ সুরক্ষায় দ্বিমুখী কৌশল কার্যকর করা হয়েছে। এজন্য জলবায়ু পরিবর্তনের মোকাবিলায় একাধিক পদক্ষেপ নেওয়া হয়েছে। দ্বিমুখী কৌশল প্রসঙ্গে শ্রী জাভড়েকর বলেন, সরকারি ভাবে প্রয়োজনীয় ব্যবস্থার পাশাপাশি, বেসরকারি ক্ষেত্রেও একাধিক উদ্যোগ নেওয়া হয়েছে, যা পরিবেশ রক্ষা ও জলবায়ু পরিবর্তন রোধে ভারতের অঙ্গীকার ও আন্তরিকতা প্রতিফলিত করে।
২৪টি অগ্রণী শিল্প সংস্থার প্রধানদের স্বাক্ষরিত জলবায়ু পরিবর্তন বিষয়ক ঘোষণাপত্র প্রকাশ করে শ্রী জাভড়েকর বলেন, জলবায়ু পরিবর্তন মোকাবিলায় বেসরকারি সংস্থাগুলির স্বেচ্ছায় এ ধরনের দৃঢ় সংকল্প এক ঐতিহাসিক পদক্ষেপ।
সারা বিশ্বে জলবায়ু পরিবর্তনের মোকাবিলা ও পরিবেশ প্রকৃতির সুরক্ষায় বহু কথা বলা হলেও তা বাস্তবায়িত করা অনেক বেশি কঠিন।ভারতের এই প্রয়াস রাষ্ট্রসংঘের বাস্তুতন্ত্র সুরক্ষা বিভাগ এবং জলবায়ু পরিবর্তন সংক্রান্ত শাখা গুরুত্বের সঙ্গে বিবেচনা করবে এবং বিশ্বের অন্যান্য দেশেও কর্পোরেট সংস্থাগুলি পরিবেশ সুরক্ষায় এ ধরনের উদ্যোগ নেবে। শ্রী জাভড়েকর আজ জলবায়ু পরিবর্তন সংক্রান্ত ভার্চ্যুয়াল ইন্ডিয়া সিইও ফোরামে তাঁর ভাষণে বলেন, “আমাদের আর্থিক ও প্রযুক্তি সহায়তার বিষয়টিকে বিবেচনায় রেখে অগ্রণী অর্থনীতির দেশগুলির সঙ্গে পাল্লা দিয়ে এগিয়ে চলতে হবে, যাতে ভারতও শক্তিশালী অর্থনীতির দেশগুলির সঙ্গে সমানতালে অগ্রসর হতে পারে। আজকের এই ফোরামে টাটা, রিলায়েন্স, আদানী, মাহিন্দ্র, সান ফার্মা, ডঃ রেড্ডির মতো একাধিক অগ্রণী শিল্প সংস্থার কার্যনির্বাহী আধিকারিক ও বিভিন্ন বিভাগের প্রধানরা যোগ দেন।
বেসরকারি সংস্থাগুলি কার্বন নিঃসরণের পরিমাণ কমিয়ে এক সুস্থায়ী অর্থনীতি গড়ে তুলতে গুরুত্বপূর্ণ ভূমিকা পালন করছে জানিয়ে শ্রী জাভড়েকর বলেন, কর্পোরেট ক্ষেত্র জলবায়ু পরিবর্তনের মোকাবিলায় স্বেচ্ছায় একাধিক এমন উদ্যোগ গ্রহণ করেছে, যা ভারতের পরিবেশের স্বার্থরক্ষায় নেওয়া পদক্ষেপ পূরণে সাহায্য করতে পারে। উল্লেখ করা যেতে পারে, ভারত জলবায়ু পরিবর্তন সংক্রান্ত রাষ্ট্রসংঘের কাঠামো কনভেনশনের আওতায় প্যারিস চুক্তিতে স্বাক্ষরকারী দেশ। এই চুক্তি অনুযায়ী, ভারত ২০৩০ সাল নাগাদ জিডিপি-র বিকাশের ভিত্তিতে নির্গত কার্বনের পরিমাণ ৩৩-৩৫ শতাংশ পর্যন্ত হ্রাস করার সিদ্ধান্ত নিয়েছে। একই সঙ্গে, ২০৩০ সালের মধ্যে সংযোজিত বন ও গাছ লাগানোর মাধ্যমে আড়াই থেকে তিন বিলিয়ন টন কার্বন পরিবেশ থেকে কমিয়ে আনবে।
CG/BD/SB
(Visitor Counter : 169
সারওরসায়নমন্ত্রক
প্রস্তাবিত বাল্ক ড্রাগ এবং মেডিকেল ডিভাইস পার্কের বিভিন্ন দিক পর্যালোচনায় ফার্মাসিউটিক্যাল দপ্তরের আধিকারিকদের সঙ্গে শ্রী গৌড়ার বৈঠক
নয়াদিল্লি, ২৪ জুন, ২০২০
দেশে ৩টি বাল্ক ড্রাগ পার্ক এবং ৪টি মেডিকেল ডিভাইস পার্ক গড়ে তোলার বিভিন্ন দিক নিয়ে কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া আজ ফার্মাসিউটিক্যাল দপ্তরের উচ্চ পদস্থ আধিকারিকদের সঙ্গে পর্যালোচনা বৈঠক করেন। বৈঠকে বিভাগীয় প্রতিমন্ত্রী শ্রী মনসুখ মান্ডভিয়া, ফার্মাসিউটিক্যাল দপ্তরের সচিব শ্রী পি ডি বাঘেলা, যুগ্মসচিব নবদীপ রিনওয়া এবং যুগ্ম ড্রাগ কন্ট্রোলার ডঃ এস ঈশ্বরা রেড্ডি উপস্থিত ছিলেন।
শ্রী গৌড়া বলেন, প্রস্তাবিত এই পার্কগুলি দেশে বাল্ক ড্রাগ ও মেডিকেল ডিভাইস উৎপাদনের ক্ষেত্রে আরও প্রতিযোগিতা বাড়াতে সাহায্য করবে। দেশে এই পার্কগুলি গঠিত হলে আমদানি নির্ভরশীলতা কমবে। সেই সঙ্গে, ওষুধ শিল্প ক্ষেত্রে ভারতকে এক অগ্রণী রপ্তানিকারী দেশে পরিণত করতে সাহায্য করবে। মাথা পিছু আয় বৃদ্ধির পাশাপাশি, জীবনশৈলী জনিত ক্রমবর্ধমান রোগ-ব্যাধিগুলি মোকাবিলায় ওষুধপত্র ও চিকিৎসা সরঞ্জামের ক্ষেত্রে মানুষের দৈনন্দিন খরচ বাড়ছে এবং ভবিষ্যতে তা আরও ঊর্ধ্বমুখী হবে। এই প্রেক্ষিতে প্রধানমন্ত্রী শ্রী নরেন্দ্র মোদী দেশের প্রতিটি নাগরিকের কাছে সুলভে ওষুধপত্র পৌঁছে দেওয়ার জন্য যে উদ্যোগ গ্রহণ করেছেন, তার অঙ্গ হিসাবে বাল্ক ড্রাগ এবং মেডিকেল ডিভাইস পার্কগুলি গড়ে তোলার পরিকল্পনা করা হয়েছে।
আত্মনির্ভর ভারত গঠনে প্রধানমন্ত্রী মোদীর আন্তরিক প্রচেষ্টা এবং ওষুধপত্রের গুণমান সুনিশ্চিত করতে কেন্দ্রীয় মন্ত্রিসভা গত ২১শে মার্চ দেশে তিনটি বাল্ক ড্রাগ পার্ক এবং চারটি মেডিকেল ডিভাইস পার্ক গড়ে তোলার প্রস্তাব অনুমোদন করে। উদ্দেশ্য, আমদানি নির্ভরশীলতা কমিয়ে দেশীয় উৎপাদন বাড়ানো এবং কর্মসংস্থানের সুযোগ সৃষ্টি করা।
উল্লেখ করা যেতে পারে, কেন্দ্রীয় সরকার প্রতিটি বাল্ক ড্রাগ পার্ক গড়ে তোলার জন্য এককালীন সর্বাধিক ১ হাজার টাকা অনুদান দেবে। একইভাবে, মেডিকেল ডিভাইস পার্কগুলি গড়ে তোলার জন্য সরকার এককালীন সর্বোচ্চ ১০০ কোটি টাকা অনুদান যোগাবে। দেশে চিকিৎসা সরঞ্জাম উৎপাদনের প্রসারে সরকার ইতিমধ্যেই উৎপাদন সংযুক্ত বিশেষ সুবিধা দানের কথা ঘোষণা করেছে। ২০২০-২১ থেকে ২০২৫-২৬ পর্যন্ত এই উৎপাদন স্নগযুক্ত আর্থিক সুবিধা দানের আওতায় ৩ হাজার ৪২০ কোটি টাকা খরচ করা হবে।
(CG/BD/SB
সড়কপরিবহণওমহাসড়কমন্ত্রক
দিল্লী থেকে দেহরাদুন পর্যন্ত নতুন করিডরের ফলে যাতাযাতের সময় আড়াই ঘন্টা কম হবে
নয়াদিল্লী, ১২ ফেব্রুয়ারি, ২০২১
দিল্লী-সাহারানপুর-দেহরাদুন অর্থনৈতিক করিডরের কাজ দ্রুত গতিতে চলছে। এর ফলে দিল্লী থেকে দেহরাদুনের দূরত্ব ২৩৫ কিলোমিটারের পরিবর্তে ২১০ কিলোমিটার হবে। দিল্লী থেকে দেহরাদুন সাড়ে ৬ ঘন্টার বদলে আড়াই ঘন্টায় পৌঁছানো যাবে। দেশের মধ্যে এই প্রথম কোনও মহাসড়কে বন্য প্রাণীদের রক্ষার জন্য ১২ কিলোমিটার লম্বা উড়ালপুল তৈরি করা হবে।
এই মহাসড়ক দিয়ে ঘন্টায় ১০০ কিলোমিটার বেগে গাড়ি চলাচল করবে। ২৫ থেকে ৩০ কিলোমিটার অন্তর যাত্রী সাচ্ছন্দ্যের জন্য বিভিন্ন ব্যবস্থা করা হয়েছে। এর ফলে উত্তরাখন্ডের পর্যটন শিল্পের বিকাশ হবে। দিল্লীর কাছে অক্ষরধাম থেকে দেহরাদুন পর্যন্ত এই সড়কটি কোথাও ৪ লেন কোথাও ৬ লেন চওড়া হবে।
প্রধানমন্ত্রীরদপ্তর
গুরুদেব রবীন্দ্রনাথ ঠাকুরকে প্রধানমন্ত্রীর শ্রদ্ধার্ঘ
নতুনদিল্লি, ৮ মে, ২০২০
প্রধানমন্ত্রী শ্রী নরেন্দ্র মোদী গুরুদেব রবীন্দ্রনাথ ঠাকুরের জন্মজয়ন্তীতে তাঁকে শ্রদ্ধা জানিয়েছেন।
প্রধানমন্ত্রী বলেছেন, “গুরুদেব রবীন্দ্রনাথ ঠাকুরকে তাঁর জন্মদিনে শ্রদ্ধা জানাই। বহুমুখী প্রতিভার অধিকারী এই মানুষটি ভারতের স্বাধীনতা আন্দোলনে উল্লেখযোগ্য অবদান রেখেছিলেন। তাঁর চিন্তাধারা প্রকাশ করার আঙ্গিকটি সবসময়ই ছিল অনবদ্য।“
(CG/CB
স্বরাষ্ট্র মন্ত্রক
দেশের পক্ষে নানা ধরণের হুমকি ও নতুন নতুন নিরাপত্তা সংক্রান্ত চ্যালেঞ্জের পর্যালোচনা করতে কেন্দ্রীয় স্বরাষ্ট্রমন্ত্রী শ্রী অমিত শাহ নিরাপত্তা সংক্রান্ত উচ্চ পর্যায়ের বৈঠক করেছেন
জঙ্গীবাদ ও আন্তর্জাতিক জঙ্গীগোষ্ঠি, সন্ত্রাসবাদীদের অর্থ সাহায্য , মাদক-সন্ত্রাস, সংগঠিত অপরাধ-জঙ্গী যোগ, সাইবার জগতের অবৈধ ব্যবহার এবং বিদেশী জঙ্গীদের যাতায়াতের মত নানা বিষয় নিয়ে আলোচনা করে কেন্দ্রীয় স্বরাষ্ট্রমন্ত্রী কেন্দ্রীয় ও রাজ্যস্তরের নিরাপত্তা সংস্থাগুলির মধ্যে আরো ভাল সমন্বয় গড়ে তোলার উপর গুরুত্ব দেন
নতুনদিল্লি, ৩রা জানুয়ারি, ২০২২
কেন্দ্রীয় স্বরাষ্ট্রমন্ত্রী শ্রী অমিত শাহ আজ নতুনদিল্লিতে নিরাপত্তা সংক্রান্ত উচ্চ পর্যায়ের বৈঠক করেছেন। বৈঠকে দেশের পক্ষে নানা ধরণের হুমকি ও নতুন নতুন নিরাপত্তা সংক্রান্ত চ্যালেঞ্জের পর্যালোচনা করা হয়। বিভিন্ন কেন্দ্রীয় গোয়েন্দা সংস্থা, কেন্দ্রীয় সশস্ত্র বাহিনী, সশস্ত্রবাহিনীর গোয়েন্দা বিভাগ, রাজস্ব ও আর্থিক গোয়েন্দা সংস্থার প্রধান বৈঠকে যোগ দেন।
জঙ্গীবাদ ও আন্তর্জাতিক জঙ্গীগোষ্ঠি, সন্ত্রাসবাদীদের অর্থ সাহায্য , মাদক-সন্ত্রাস, সংগঠিত অপরাধ-জঙ্গী যোগ, সাইবার জগতের অবৈধ ব্যবহার এবং বিদেশী জঙ্গীদের যাতায়াতের মত নানা বিষয় নিয়ে আলোচনা করে কেন্দ্রীয় স্বরাষ্ট্রমন্ত্রী কেন্দ্রীয় ও রাজ্যস্তরের নিরাপত্তা সংস্থাগুলির মধ্যে আরো ভাল সমন্বয় গড়ে তোলার উপর জোর দেন। এর ফলে সাইবার সন্ত্রাস ও নিরাপত্তা ক্ষেত্রে নতুন নতুন চ্যালেঞ্জের মোকাবিলা করতে সুবিধা হবে।
CG/CB
(Visitor Counter : 130
প্রধানমন্ত্রীরদপ্তর
শ্রী সি কে জাফর শরিফের প্রয়াণে প্রধানমন্ত্রীর শোক প্রকাশ
নয়াদিল্লি, ২৫ নভেম্বর, ২০১৮
প্রধানমন্ত্রী শ্রী নরেন্দ্র মোদী শ্রী সি কে জাফর শরিফের প্রয়াণে শোক প্রকাশ করেছেন।
এক বার্তায় প্রধানমন্ত্রী বলেন, “শ্রী সি কে জাফর শরিফজির আকষ্মাৎ প্রয়াণে আমি মর্মাহত। বর্ষিয়ান এই সাংসদ সংসদের কাজকর্ম সুষ্ঠুভাবে চালাতে উল্লেখযোগ্য ভূমিকা নিয়েছেন। কর্ণাটকের দাবি-দাওয়া দিল্লি পর্যন্ত পৌঁছে দেওয়ার সফল কন্ঠ ছিলেন তিনি। তাঁর শোক-সন্তপ্ত পরিবার-পরিজন ও সমর্থকদের সমবেদনা জানাই”।
CG/PM/SB……
(Visitor Counter : 86